ข้อบังคับการไฟฟ้านครหลวงว่าด้วยการซื้อโลหะพ.ศ. ๒๕๖๑[๑] โดยที่เห็นสมควรจัดทำข้อบังคับการไฟฟ้านครหลวงว่าด้วยการซื้อโลหะ เพื่อนำไปจัดจ้างทำสายไฟฟ้าใช้ในกิจการของการไฟฟ้านครหลวง อาศัยอำนาจตามมาตรา๗ (๑) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างของรัฐวิสาหกิจที่เกี่ยวกับการพาณิชย์โดยตรง ลงวันที่๖ ธันวาคม พ.ศ. ๒๕๖๐ การไฟฟ้านครหลวงจึงวางข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับการไฟฟ้านครหลวง ว่าด้วยการซื้อโลหะ พ.ศ. ๒๕๖๑ข้อ ๒ ข้อบังคับนี้ให้ใช้บังคับตั้งแต่วันที่ ๒๓ สิงหาคมพ.ศ. ๒๕๖๑ เป็นต้นไปข้อ ๓ ให้ยกเลิกระเบียบการไฟฟ้านครหลวง ว่าด้วยการซื้อโลหะพ.ศ. ๒๕๖๑บรรดาข้อบังคับระเบียบ คำสั่ง ประกาศ หรือบันทึกข้อความอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ ให้ใช้ข้อบังคับนี้แทนข้อ ๔ ให้ผู้ว่าการเป็นผู้รักษาการตามข้อบังคับนี้และให้มีอำนาจวางระเบียบหรือออกคำสั่งใด ๆ เพื่อปฏิบัติตามข้อบังคับนี้และในกรณีที่มีปัญหาในการดำเนินการตามข้อบังคับนี้ให้ผู้ว่าการเป็นผู้วินิจฉัยชี้ขาดหมวด ๑ข้อความทั่วไป ข้อ ๕ ในข้อบังคับนี้ผู้มีอำนาจ หมายความว่า ผู้มีอำนาจในการดำเนินการอนุมัติสั่งซื้อการลงนามนิติกรรมแล้วแต่กรณีผู้ว่าการหมายความว่า ผู้ว่าการการไฟฟ้านครหลวงรองผู้ว่าการหมายความว่า รองผู้ว่าการการไฟฟ้านครหลวงผู้ช่วยผู้ว่าการหมายความว่า ผู้ช่วยผู้ว่าการการไฟฟ้านครหลวงหัวหน้าหน่วยงานระดับฝ่ายหมายความว่า ผู้อำนวยการฝ่ายจัดหา การไฟฟ้านครหลวงผู้ช่วยหัวหน้าหน่วยงานระดับฝ่ายหมายความว่า ผู้ช่วยผู้อำนวยการฝ่ายจัดหา การไฟฟ้านครหลวงผู้อำนวยการกองหมายความว่า ผู้อำนวยการกอง ฝ่ายจัดหา การไฟฟ้านครหลวงหน่วยงานหมายความว่า ฝ่าย การไฟฟ้านครหลวงเขต สำนัก หรือที่เรียกชื่ออย่างอื่นซึ่งมีฐานะเทียบเท่าพัสดุ หมายความว่า ทองแดง (Electrolytic Copper Cathode) หรืออะลูมิเนียม (Aluminum Ingot)เจ้าหน้าที่หมายความว่า ผู้มีหน้าที่เกี่ยวกับการจัดซื้อจัดจ้างหรือการบริหารพัสดุ หรือผู้ที่ได้รับมอบหมายจากผู้มีอำนาจให้ปฏิบัติหน้าที่เกี่ยวกับการจัดซื้อจัดจ้างหรือการบริหารพัสดุของหน่วยงานของรัฐข้อ ๖ การใดที่มิได้กำหนดไว้ในข้อบังคับนี้หรือซึ่งขัดหรือแย้งกับข้อบังคับนี้ ให้ขอรับความเห็นชอบจากคณะกรรมการการไฟฟ้านครหลวงเป็นรายๆ ไปหมวด ๒การซื้อโลหะ ส่วนที่ ๑การจัดทำแผนการจัดซื้อ ข้อ ๗ เมื่อการไฟฟ้านครหลวงได้รับความเห็นชอบวงเงินงบประมาณที่จะใช้ในการจัดซื้อจากหน่วยงานที่เกี่ยวข้องหรือผู้มีอำนาจในการพิจารณางบประมาณแล้วให้เจ้าหน้าที่จัดทำแผนการจัดซื้อประจำปีเสนอผู้มีอำนาจ เพื่อขอความเห็นชอบแผนการจัดซื้อประจำปีให้ประกอบด้วยรายการอย่างน้อยดังต่อไปนี้(๑) ชื่อโครงการที่จะจัดซื้อ(๒) วงเงินที่จะจัดซื้อโดยประมาณ(๓) เดือนและปีที่คาดว่าจะประกาศข่าวจัดซื้อเมื่อผู้มีอำนาจให้ความเห็นชอบแผนการจัดซื้อประจำปีตามวรรคหนึ่งแล้วให้เจ้าหน้าที่ประกาศเผยแพร่แผนดังกล่าวในระบบเครือข่ายสารสนเทศของการไฟฟ้านครหลวงเว้นแต่การจัดซื้อโดยวิธีพิเศษตามข้อ ๒๖ ไม่ต้องประกาศเผยแพร่แผนการจัดซื้อข้อ ๘ หลังจากที่ได้ประกาศเผยแพร่แผนการจัดซื้อตามข้อ๗ แล้ว ให้ฝ่ายจัดหารีบดำเนินการจัดซื้อให้เป็นไปตามแผน เพื่อให้พร้อมที่จะทำสัญญาหรือข้อตกลงได้ทันทีเมื่อได้รับอนุมัติทางการเงินแล้วข้อ ๙ ในกรณีที่มีความจำเป็นต้องเปลี่ยนแปลงแผนการจัดซื้อให้เจ้าหน้าที่จัดทำรายงานพร้อมระบุเหตุผลที่ขอเปลี่ยนแปลงเสนอผู้มีอำนาจเพื่อขอความเห็นชอบและเมื่อได้รับความเห็นชอบแล้ว ให้ดำเนินการตามข้อ ๗ วรรคสาม ต่อไปส่วนที่ ๒กระบวนการซื้อ รายงานขอซื้อข้อ ๑๐ ในการซื้อแต่ละวิธีให้เจ้าหน้าที่จัดทำรายงานขอซื้อเสนอผู้มีอำนาจเพื่อขอความเห็นชอบโดยเสนอผ่านหัวหน้าเจ้าหน้าที่ตามรายการดังต่อไปนี้(๑) เหตุผลและความจําเป็นที่ต้องซื้อ(๒) ขอบเขตของงานหรือรายละเอียดคุณลักษณะเฉพาะของพัสดุ(๓) ราคากลางของพัสดุที่จะซื้อรวมภาษีมูลค่าเพิ่ม(๔) วงเงินที่จะซื้อโดยให้ระบุวงเงินงบประมาณรวมภาษีมูลค่าเพิ่ม ถ้าไม่มีวงเงินดังกล่าว ให้ระบุวงเงินที่ประมาณว่าจะซื้อรวมภาษีมูลค่าเพิ่มในครั้งนั้น(๕) กําหนดเวลาที่ต้องการใช้พัสดุนั้น(๖) วิธีที่จะซื้อและเหตุผลที่ต้องซื้อโดยวิธีนั้น(๗) หลักเกณฑ์การพิจารณาคัดเลือกข้อเสนอ(๘) การขออนุมัติแต่งตั้งคณะกรรมการต่างๆ ที่จําเป็นในการซื้อข้อ ๑๑ เมื่อผู้มีอำนาจให้ความเห็นชอบตามรายงานที่เสนอตามข้อ๑๐ แล้ว ให้เจ้าหน้าที่ดำเนินการตามวิธีซื้อนั้นต่อไปได้คณะกรรมการข้อ ๑๒ ในการดำเนินการซื้อให้ผู้มีอำนาจแต่งตั้งคณะกรรมการขึ้นเพื่อปฏิบัติการตามข้อบังคับนี้แล้วแต่กรณี คือ(๑) คณะกรรมการพิจารณาผลการประกวดราคา(๒) คณะกรรมการจัดซื้อโดยวิธีพิเศษ(๓) คณะกรรมการตรวจรับพัสดุข้อ ๑๓ คณะกรรมการตามข้อ๑๒ แต่ละคณะ ให้แต่งตั้งจากพนักงาน ประกอบด้วย ประธานกรรมการ ๑ คน และกรรมการอย่างน้อย ๒ คน โดยคำนึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสำคัญในการซื้อครั้งเดียวกันห้ามแต่งตั้งผู้ที่เป็นกรรมการพิจารณาผลการประกวดราคาหรือคณะกรรมการจัดซื้อโดยวิธีพิเศษเป็นกรรมการตรวจรับพัสดุข้อ ๑๔ การประชุมของคณะกรรมการแต่ละคณะต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดให้ประธานกรรมการและกรรมการแต่ละคนมีเสียงหนึ่งในการลงมติ โดยประธานกรรมการต้องอยู่ด้วยทุกครั้งในการประชุมหากประธานกรรมการไม่สามารถปฏิบัติหน้าที่ได้ ให้ผู้มีอำนาจแต่งตั้งประธานกรรมการคนใหม่เป็นประธานกรรมการแทนมติของคณะกรรมการให้ถือเสียงข้างมาก ถ้าคะแนนเสียงเท่ากันให้ประธานกรรมการออกเสียงเพิ่มขึ้นอีกเสียงหนึ่งเป็นเสียงชี้ขาดเว้นแต่คณะกรรมการตรวจรับพัสดุให้ถือมติเอกฉันท์กรรมการของคณะใดไม่เห็นด้วยกับมติของคณะกรรมการให้ทำบันทึกความเห็นแย้งไว้ด้วยประธานกรรมการและกรรมการจะต้องไม่เป็นผู้มีส่วนได้เสียกับผู้ยื่นข้อเสนอหรือคู่สัญญาในการซื้อครั้งนั้นทั้งนี้ การมีส่วนได้เสียในเรื่องซึ่งที่ประชุมพิจารณาของประธานกรรมการและกรรมการให้เป็นไปตามกฎหมายว่าด้วยวิธีปฏิบัติราชการทางปกครองหากประธานหรือกรรมการทราบว่าตนเป็นผู้มีส่วนได้เสียกับผู้ยื่นข้อเสนอหรือคู่สัญญาในการซื้อครั้งนั้น ให้ประธานหรือกรรมการผู้นั้นลาออกจากการเป็นประธานหรือกรรมการในคณะกรรมการที่ตนได้รับการแต่งตั้งนั้นและให้รายงานผู้มีอำนาจทราบเพื่อสั่งการตามที่เห็นสมควรต่อไปวิธีการจัดซื้อข้อ ๑๕ การซื้อกระทำได้ ๒ วิธี คือ(๑) วิธีประกวดราคา(๒) วิธีพิเศษข้อ ๑๖ การแบ่งซื้อโดยลดวงเงินที่จะซื้อในครั้งเดียวกันเพื่อให้อำนาจสั่งซื้อเปลี่ยนไปจะกระทำมิได้วิธีประกวดราคาข้อ ๑๗ ให้เจ้าหน้าที่จัดทำเอกสารซื้อด้วยวิธีประกวดราคาพร้อมประกาศเชิญชวนการกำหนดวัน เวลาการยื่นข้อเสนอในเอกสารซื้อและประกาศเชิญชวนให้กำหนดเป็นวันถัดจากวันสุดท้ายของระยะเวลาการเผยแพร่ประกาศและเอกสารซื้อโดยกำหนดเป็นวัน เวลาทำการ เพียงวันเดียว และเผยแพร่ประกาศและเอกสารซื้อติดต่อกันไม่น้อยกว่า๑๕ วันทำการ ในระบบเครือข่ายสารสนเทศของการไฟฟ้านครหลวง และปิดประกาศโดยเปิดเผย ณ สถานที่ปิดประกาศของฝ่ายจัดหาการไฟฟ้านครหลวงการกำหนดวัน เวลา การเปิดซองข้อเสนอ ให้กำหนดเป็นวัน เวลาทำการวันเดียวกันกับวันที่ยื่นข้อเสนอตามวรรคหนึ่งข้อ ๑๘ ประกาศเชิญชวนอย่างน้อยให้มีรายการและเงื่อนไขดังต่อไปนี้(๑) รายละเอียดและคุณลักษณะเฉพาะของพัสดุที่ต้องการซื้อและจำนวนที่ต้องการ(๒) ข้อกำหนดให้ผู้ยื่นข้อเสนอ เสนอราคารวมทั้งสิ้นและราคาต่อหน่วยโดยการไฟฟ้านครหลวงจะพิจารณาราคาต่อหน่วย(๓) กำหนดระยะเวลายืนราคาเท่าที่จำเป็นต่อการไฟฟ้านครหลวงและมีเงื่อนไขด้วยว่าซองข้อเสนอที่ยื่นต่อการไฟฟ้านครหลวงเมื่อลงทะเบียนรับซองแล้วจะถอนคืนมิได้(๔) สถานที่ติดต่อซื้อ(๕) ราคาขายเอกสารประกวดราคาให้กำหนดราคาตามประกาศการไฟฟ้านครหลวงเรื่อง อัตราค่าขายแบบประกวดราคาถ้ามีการยกเลิกประกวดราคาครั้งนั้นและมีการประกวดราคาใหม่ ให้ผู้รับหรือผู้ซื้อเอกสารประกวดราคาในการประกวดราคาครั้งก่อนมีสิทธิขอรับเอกสารประกวดราคาใหม่โดยไม่ต้องเสียค่าซื้อเอกสารประกวดราคาอีก(๖) กำหนดวันเวลา และสถานที่ยื่นข้อเสนอ(๗) กำหนดสถานที่ส่งมอบพัสดุและระยะเวลาการส่งมอบ(๘) อัตราค่าปรับในกรณีส่งมอบล่าช้า(๙) กำหนดคุณสมบัติของผู้ยื่นข้อเสนออย่างน้อยต้องมีคุณสมบัติและไม่มีลักษณะต้องห้ามดังต่อไปนี้(๙.๑) มีความสามารถตามกฎหมาย(๙.๒) ไม่เป็นบุคคลล้มละลาย(๙.๓) ไม่อยู่ระหว่างเลิกกิจการ(๙.๔) ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐตามมาตรา๑๐๖ วรรคสาม ของพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ (๙.๕) ไม่เป็นบุคคลซึ่งถูกแจ้งเวียนชื่อให้เป็นผู้ทิ้งงานของหน่วยงานของรัฐตามมาตรา๑๐๙ ของพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐(๑๐) กำหนดให้ผู้ยื่นข้อเสนอวางหลักประกันการเสนอราคาข้อ๓๔ และข้อ ๓๕ (๑) และให้มีเงื่อนไขว่า ถ้าผู้ยื่นข้อเสนอถอนการเสนอราคาหรือไม่ทำสัญญาหรือข้อตกลงกับการไฟฟ้านครหลวงภายในกำหนดการไฟฟ้านครหลวงจะริบหลักประกันการเสนอราคาหรือเรียกร้องจากผู้ค้ำประกันและสงวนสิทธิ์ที่จะถือว่าผู้ที่ไม่ทำสัญญาหรือข้อตกลงกับการไฟฟ้านครหลวงเป็นผู้ทิ้งงานด้วย(๑๑) กำหนดว่าผู้ชนะการประกวดราคาจะต้องวางหลักประกันสัญญาข้อ๓๔ และข้อ ๓๕ (๒)(๑๒) ซองประกวดราคาต้องผนึกให้เรียบร้อยก่อนยื่นต่อคณะกรรมการพิจารณาผลการประกวดราคา(๑๓) เงื่อนไขการประเมินผลการปฏิบัติงานข้อ ๑๙ ให้เจ้าหน้าที่กําหนดให้ผู้ยื่นข้อเสนอแต่ละรายยื่นเอกสารแสดงคุณสมบัติแยกมาต่างหากโดยอย่างน้อยต้องมีเอกสาร ดังต่อไปนี้(๑) ในกรณีผู้ยื่นข้อเสนอเป็นนิติบุคคล(ก) ห้างหุ้นส่วนสามัญหรือห้างหุ้นส่วนจํากัด ให้ยื่นสำเนาหนังสือรับรองการจดทะเบียนนิติบุคคลบัญชีรายชื่อหุ้นส่วนผู้จัดการ ผู้มีอำนาจควบคุม (ถ้ามี) พร้อมทั้งรับรองสำเนาถูกต้อง(ข) บริษัทจํากัดหรือบริษัทมหาชนจํากัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการผู้มีอำนาจควบคุม (ถ้ามี) และบัญชีรายชื่อผู้ถือหุ้นรายใหญ่ (ถ้ามี) พร้อมทั้งรับรองสำเนาถูกต้อง(๒) ในกรณีผู้ยื่นข้อเสนอเป็นบุคคลธรรมดาหรือคณะบุคคลที่มิใช่นิติบุคคลให้ยื่นสำเนาบัตรประจําตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน(ถ้ามี) สำเนาบัตรประจําตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง(๓) ในกรณีผู้ยื่นข้อเสนอเป็นผู้ยื่นข้อเสนอร่วมกันในฐานะเป็นผู้ร่วมค้าให้ยื่นสำเนาสัญญาของการเข้าร่วมค้า สำเนาบัตรประจําตัวประชาชนของผู้ร่วมค้าและในกรณีที่ผู้เข้าร่วมค้าฝ่ายใดเป็นบุคคลธรรมดาที่มิได้ถือสัญชาติไทยก็ให้ยื่นสำเนาหนังสือเดินทาง หรือถ้าผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ใน (๑)(๔) เอกสารอื่นตามที่การไฟฟ้านครหลวงกำหนดเช่น สำเนาใบทะเบียนพาณิชย์ สำเนาใบทะเบียนภาษีมูลค่าเพิ่มการยื่นเอกสารแสดงคุณสมบัติตามวรรคหนึ่งให้ยื่นมาพร้อมกับการยื่นข้อเสนอตามวิธีการที่กำหนดในข้อบังคับนี้ข้อ ๒๐ ให้เจ้าหน้าที่จัดส่งประกาศและเอกสารประกวดราคาให้สำนักงานการตรวจเงินแผ่นดินข้อ ๒๑ ก่อนวันเปิดซองประกวดราคา หากมีความจำเป็นที่จะต้องชี้แจงหรือให้รายละเอียดเพิ่มเติมเพื่อประโยชน์แก่การไฟฟ้านครหลวง หรือมีความจำเป็นต้องแก้ไขรายละเอียดที่เป็นสาระสำคัญ ให้จัดทำเป็นประกาศประกวดราคาเพิ่มเติมแล้วแจ้งเป็นหนังสือให้ผู้ที่ขอรับหรือขอซื้อเอกสารประกวดราคาไปแล้วทุกรายด้วยการดำเนินการตามวรรคหนึ่งหากจะเป็นเหตุให้ผู้ยื่นข้อเสนอไม่สามารถยื่นซองประกวดราคาได้ทันตามกำหนดเดิมให้เลื่อนวัน เวลารับซอง ปิดการรับซอง และเปิดซองประกวดราคาตามความจำเป็นด้วยหน้าที่ของคณะกรรมการพิจารณาผลการประกวดราคาข้อ ๒๒ คณะกรรมการพิจารณาผลการประกวดราคา มีหน้าที่ดังนี้(๑) รับซองประกวดราคาลงทะเบียน และลงชื่อกำกับซองไว้เป็นหลักฐาน(๒) ตรวจรับหลักประกันซอง ในกรณีวงเงินจัดซื้อที่เกิน ๕,๐๐๐,๐๐๐ (ห้าล้าน) บาท(๓) รับเอกสารต่าง ๆ พร้อมทั้งพัสดุตัวอย่าง แค็ตตาล็อก หรือแบบรูปและรายละเอียด(๔) เมื่อพ้นกำหนดเวลารับซองแล้ว ห้ามรับซองประกวดราคา หลักประกันซองหรือเอกสารต่างๆ ตามรายการและเงื่อนไขที่กำหนดในประกาศประกวดราคาอีก(๕) เปิดซองข้อเสนอโดยเปิดเผยตามเวลาและสถานที่ที่กำหนดแล้วจดราคาจากใบเสนอราคาทุกฉบับลงไว้ในบัญชีเปรียบเทียบราคาและให้กรรมการทุกคนลงลายมือชื่อกำกับไว้ในซองข้อเสนอบัญชีเปรียบเทียบราคา และซองข้อเสนอที่เป็นเอกสารสำคัญ(๖) เมื่อได้ดำเนินการตาม (๕) แล้ว ให้ส่งมอบซองข้อเสนอทั้งหมดและเอกสารต่างๆ พร้อมด้วยบันทึกรายงานการดำเนินการต่อคณะกรรมการพิจารณาผลการประกวดราคาทันที(๗) เพื่อเป็นการเปิดโอกาสให้มีการแข่งขันกันอย่างเป็นธรรมให้คณะกรรมการพิจารณาผลการประกวดราคา ตรวจสอบคุณสมบัติของผู้ยื่นข้อเสนอแต่ละรายว่าเป็นผู้มีผลประโยชน์ร่วมกันหรือไม่ หากปรากฏว่ามีผู้ยื่นข้อเสนอเป็นผู้มีผลประโยชน์ร่วมกันให้คณะกรรมการพิจารณาผลการประกวดราคาตัดรายชื่อผู้ยื่นข้อเสนอดังกล่าวทุกรายออกจากการเป็นผู้ยื่นข้อเสนอในครั้งนั้น(๘) ตรวจสอบคุณสมบัติ ข้อเสนอ แค็ตตาล็อก หรือแบบรูป และรายละเอียดของผู้ยื่นข้อเสนอที่ไม่มีผลประโยชน์ร่วมกัน แล้วคัดเลือกผู้ยื่นข้อเสนอที่ถูกต้องตามรายการและเงื่อนไขในเอกสารประกวดราคาในกรณีที่ผู้ยื่นข้อเสนอรายใดเสนอรายละเอียดแตกต่างไปจากที่กำหนดในเงื่อนไขประกวดราคาในส่วนที่มิใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบต่อผู้ยื่นข้อเสนอรายอื่นหรือเป็นการผิดพลาดเล็กน้อย ให้พิจารณาผ่อนปรนให้ผู้ยื่นข้อเสนอโดยไม่ตัดผู้ยื่นข้อเสนอรายนั้นออก(๙) พิจารณาคัดเลือกสิ่งของ หรือคุณสมบัติของผู้ยื่นข้อเสนอที่ตรวจสอบแล้วตาม(๗) ซึ่งมีคุณภาพและคุณสมบัติเป็นประโยชน์ต่อการไฟฟ้านครหลวงแล้วเสนอให้ซื้อจากผู้ยื่นข้อเสนอรายที่คัดเลือกไว้แล้ว ซึ่งเสนอราคาต่ำสุด ทั้งนี้ ให้คณะกรรมการพิจารณาผลการประกวดราคามีอำนาจที่จะขอให้ผู้ยื่นข้อเสนอที่เสนอราคาต่ำสุดลดราคาลงไปได้อีกถ้าผู้ยื่นข้อเสนอตามวรรคแรก ไม่ยอมลดราคาหรือลดราคาแล้วแต่ยังสูงกว่าวงเงินที่จะซื้อ(ถ้าได้กำหนดวงเงินไว้) ให้เรียกผู้ยื่นข้อเสนอที่คณะกรรมการพิจารณาผลการประกวดราคา เห็นสมควรซื้อทุกรายมาเสนอราคาใหม่พร้อมกันด้วยวิธียื่นซองเสนอราคาภายในกำหนดระยะเวลาอันสมควร หากรายใดไม่มายื่นซอง ให้ถือว่ารายนั้นยืนตามราคาที่เสนอไว้เดิมทั้งนี้ ให้เสนอซื้อจากผู้ที่ลดราคาลงต่ำสุดอยู่ภายในวงเงินที่จะซื้อถ้ามีผู้ยื่นข้อเสนอเสนอราคาเท่ากันหลายรายให้เรียกผู้ยื่นข้อเสนอดังกล่าวมาขอให้เสนอราคาใหม่พร้อมกันด้วยวิธียื่นซองเสนอราคา(๑๐) เมื่อได้ดำเนินการไปแล้วได้ผลประการใดให้เสนอความเห็นพร้อมด้วยเอกสารประกอบต่อผู้มีอำนาจเพื่อสั่งการข้อ ๒๓ เมื่อคณะกรรมการพิจารณาผลการประกวดราคาได้พิจารณาตามข้อ๒๒ (๘)แล้ว ปรากฏว่ามีผู้ยื่นข้อเสนอถูกต้องตรงตามรายการและเงื่อนไขที่กำหนดไว้ในประกาศประกวดราคาเพียงรายเดียว ถ้าเห็นว่ามีเหตุผลสมควรที่จะดำเนินการต่อไปโดยไม่ต้องยกเลิกการประกวดราคาครั้งนั้นให้ดำเนินการตามข้อ ๒๒ (๙) โดยอนุโลมข้อ ๒๔ ในกรณีไม่มีผู้ยื่นข้อเสนอหรือมีแต่ไม่ถูกต้องตรงตามรายการและเงื่อนไขที่กำหนด หรือกรณีที่คณะกรรมการพิจารณาผลการประกวดราคาเห็นว่าไม่มีเหตุผลสมควรที่จะดำเนินการตามผลการประกวดราคาตามข้อ ๒๓ ให้เสนอผู้มีอำนาจยกเลิกการประกวดราคาครั้งนั้นเพื่อดำเนินการประกวดราคาใหม่ หากผู้มีอำนาจเห็นว่าการประกวดราคาใหม่จะไม่ได้ผลดีจะสั่งให้ดำเนินการซื้อโดยวิธีพิเศษตามข้อ๒๖ (๓) ก็ได้ในกรณีที่คณะกรรมการการไฟฟ้านครหลวงเป็นผู้สั่งซื้อให้ผู้ว่าการเป็นผู้พิจารณายกเลิกการประกวดราคาดังกล่าวแทนคณะกรรมการการไฟฟ้านครหลวงข้อ ๒๕ หลังจากการประกวดราคาแล้วแต่ยังไม่ได้ทำสัญญาหรือตกลงซื้อกับผู้ยื่นข้อเสนอรายใดถ้ามีความจำเป็นเพื่อประโยชน์ของการไฟฟ้านครหลวงเป็นเหตุให้ต้องเปลี่ยนแปลงสาระสำคัญในรายการหรือเงื่อนไขที่กำหนดไว้ในประกาศประกวดราคาซึ่งทำให้เกิดความได้เปรียบเสียเปรียบระหว่างผู้ยื่นข้อเสนอด้วยกัน ให้เจ้าหน้าที่เสนอผู้มีอำนาจยกเลิกการประกวดราคาครั้งนั้นในกรณีที่คณะกรรมการการไฟฟ้านครหลวงเป็นผู้สั่งซื้อให้ผู้ว่าการเป็นผู้พิจารณายกเลิกการประกวดราคาดังกล่าวแทนคณะกรรมการการไฟฟ้านครหลวงวิธีพิเศษข้อ ๒๖ การซื้อโดยวิธีพิเศษ ให้ผู้มีอำนาจแต่งตั้งคณะกรรมการจัดซื้อโดยวิธีพิเศษขึ้นเพื่อดำเนินการดังต่อไปนี้(๑) ในกรณีเป็นพัสดุที่ต้องซื้อเร่งด่วน หากล่าช้าอาจจะเสียหายแก่การไฟฟ้านครหลวงให้เชิญผู้มีอาชีพขายพัสดุนั้นโดยตรงมาเสนอราคา หากเห็นว่าราคาที่เสนอนั้นยังสูงกว่าราคาในท้องตลาดหรือราคาที่คณะกรรมการจัดซื้อโดยวิธีพิเศษเห็นสมควร ให้ขอลดราคาลงเท่าที่จะทำได้(๒) ในกรณีเป็นพัสดุที่จำเป็นต้องซื้อจากผู้ผลิตหรือผู้แทนจำหน่ายโดยตรงให้ปฏิบัติเช่นเดียวกับ (๑)(๓) ในกรณีเป็นพัสดุที่ได้ดำเนินการซื้อโดยวิธีประกวดราคาแล้วไม่ได้ผลดีให้สอบถามราคาจากผู้มีอาชีพขายพัสดุนั้นโดยตรงเปรียบเทียบกับราคาของรายที่เสนอในการประกวดราคาหรือประกวดราคาซึ่งถูกยกเลิกไป หากเห็นว่าผู้ยื่นข้อเสนอรายที่เห็นสมควรซื้อ เสนอราคาสูงกว่าราคาในท้องตลาดหรือราคาที่คณะกรรมการจัดซื้อโดยวิธีพิเศษเห็นสมควรให้ขอลดราคาลงเท่าที่จะทำได้เมื่อได้ดำเนินการไปแล้วได้ผลประการใดให้คณะกรรมการจัดซื้อโดยวิธีพิเศษ เสนอรายงานพร้อมด้วยความเห็นต่อผู้มีอำนาจเพื่อสั่งการต่อไปการประกาศผลผู้ชนะการเสนอราคาข้อ ๒๗ เมื่อผู้มีอำนาจให้ความเห็นชอบรายงานผลการพิจารณาและผู้มีอำนาจอนุมัติสั่งซื้อแล้ว ให้หัวหน้าเจ้าหน้าที่ประกาศผลผู้ชนะการซื้อในระบบเครือข่ายสารสนเทศของการไฟฟ้านครหลวงและปิดประกาศโดยเปิดเผย ณ สถานที่ปิดประกาศของ ฝ่ายจัดหา การไฟฟ้านครหลวง และแจ้งให้ผู้เสนอราคาทุกรายทราบผ่านทางจดหมายอิเล็กทรอนิกส์(e-mail)อำนาจในการสั่งซื้อข้อ ๒๘ อำนาจในการสั่งซื้อโดยวิธีประกวดราคาครั้งหนึ่งให้เป็นอำนาจของผู้ดำรงตำแหน่งและภายในวงเงิน (รวมภาษีมูลค่าเพิ่ม) ดังต่อไปนี้(๑) ผู้อำนวยการกอง ไม่เกิน ๑,๐๐๐,๐๐๐ (หนึ่งล้าน) บาท(๒) ผู้ช่วยหัวหน้าหน่วยงานระดับฝ่าย ๓,๐๐๐,๐๐๐ (สามล้าน) บาท(๓) หัวหน้าหน่วยงานระดับฝ่าย ๖,๐๐๐,๐๐๐ (หกล้าน) บาท(๔) ผู้ช่วยผู้ว่าการ ๒๐,๐๐๐,๐๐๐ (ยี่สิบล้าน) บาท(๕) รองผู้ว่าการ ๖๐,๐๐๐,๐๐๐ (หกสิบล้าน) บาท(๖) ผู้ว่าการ ๒๐๐,๐๐๐,๐๐๐ (สองร้อยล้าน) บาท(๗) คณะกรรมการการไฟฟ้านครหลวง เกิน ๒๐๐,๐๐๐,๐๐๐ (สองร้อยล้าน) บาทข้อ ๒๙ อำนาจในการสั่งซื้อโดยวิธีพิเศษครั้งหนึ่ง ให้เป็นอำนาจของผู้ดำรงตำแหน่งและภายในวงเงิน(รวมภาษีมูลค่าเพิ่ม) ดังต่อไปนี้(๑) ผู้อำนวยการกอง ไม่เกิน ๕๐๐,๐๐๐(ห้าแสน) บาท(๒) ผู้ช่วยหัวหน้าหน่วยงานระดับฝ่าย ๑,๕๐๐,๐๐๐ (หนึ่งล้านห้าแสน)บาท(๓) หัวหน้าหน่วยงานระดับฝ่าย ๓,๐๐๐,๐๐๐ (สามล้าน) บาท(๔) ผู้ช่วยผู้ว่าการ ๑๐,๐๐๐,๐๐๐ (สิบล้าน) บาท(๕) รองผู้ว่าการ ๓๐,๐๐๐,๐๐๐ (สามสิบล้าน) บาท(๖) ผู้ว่าการ ๑๐๐,๐๐๐,๐๐๐ (หนึ่งร้อยล้าน) บาท(๗) คณะกรรมการการไฟฟ้านครหลวง เกิน ๑๐๐,๐๐๐,๐๐๐ (หนึ่งร้อยล้าน) บาทข้อ ๓๐ อำนาจในการสั่งการและดำเนินการจัดซื้อ ได้แก่การดำเนินการเกี่ยวกับการจัดซื้อ เช่น การให้ความเห็นชอบแผนการจัดซื้อประจำปี รายงานการขอซื้อการแต่งตั้งบุคคลหรือคณะกรรมการ การอนุมัติราคากลาง อนุมัติยกเลิกการจัดซื้อ การงดหรือลดค่าปรับการขยายเวลา รายงานการตรวจรับ การยกเลิกสัญญา เป็นต้น ให้เป็นไปตามอำนาจและภายในวงเงินการอนุมัติสั่งซื้อตามข้อ๒๘ และข้อ ๒๙ แล้วแต่กรณี สำหรับผู้ว่าการไม่จำกัดวงเงินข้อ ๓๑ การลงนามในนิติกรรมครั้งหนึ่ง ให้เป็นอำนาจของผู้ดำรงตำแหน่งและภายในวงเงินการอนุมัติสั่งซื้อตามข้อ๒๘ (๑) ถึง (๕) และข้อ ๒๙ (๑) ถึง (๕) สำหรับผู้ว่าการไม่จำกัดวงเงินข้อ ๓๒ การแก้ไขสัญญาหรือข้อตกลงให้เป็นอำนาจของผู้ดำรงตำแหน่งและภายในวงเงินการอนุมัติสั่งซื้อตามข้อ๒๘ (๑) ถึง (๕) และข้อ ๒๙ (๑) ถึง (๕) สำหรับผู้ว่าการไม่จำกัดวงเงินในกรณีที่มีการแก้ไขสัญญาหรือข้อตกลงเพื่อเพิ่มวงเงิน เมื่อรวมวงเงินตามสัญญาหรือข้อตกลงเดิมและวงเงินที่เพิ่มขึ้นใหม่แล้วหากวงเงินรวมดังกล่าวมีผลทำให้ผู้มีอำนาจอนุมัติสั่งซื้อเปลี่ยนแปลงไป จะต้องดำเนินการให้ผู้มีอำนาจอนุมัติสั่งซื้อตามวงเงินรวมดังกล่าวเป็นผู้อนุมัติการแก้ไขสัญญาหรือข้อตกลงด้วยในกรณีที่มีการแก้ไขสัญญาหรือข้อตกลงเพื่อลดวงเงินให้ผู้มีอำนาจอนุมัติสั่งซื้อตามวงเงินเดิมเป็นผู้อนุมัติการแก้ไขสัญญาหรือข้อตกลงข้อ ๓๓ การมอบอำนาจตามข้อบังคับนี้ผู้รับมอบอำนาจมีหน้าที่ต้องรับมอบอำนาจนั้น และจะมอบอำนาจนั้นให้แก่ผู้ดำรงตำแหน่งอื่นต่อไปไม่ได้หมวด ๓การทำสัญญาและหลักประกัน ส่วนที่ ๑หลักประกัน ข้อ ๓๔ หลักประกัน(๑) หลักประกันการเสนอราคาเพื่อประกันความเสียหายที่อาจเกิดขึ้นจากกรณีที่ผู้ยื่นข้อเสนอไม่ปฏิบัติตามกระบวนการซื้อให้เจ้าหน้าที่กำหนดหลักประกันการเสนอราคาสำหรับการซื้อด้วยวิธีประกวดราคาที่มีวงเงินซื้อหรือวงเงินงบประมาณเกินกว่า ๕,๐๐๐,๐๐๐ (ห้าล้าน) บาท โดยให้ใช้หลักประกันอย่างหนึ่งอย่างใด ดังต่อไปนี้ (ก) เงินสด(ข) เช็คหรือดราฟท์ที่ธนาคารเซ็นสั่งจ่ายซึ่งเป็นเช็คหรือดราฟท์ลงวันที่ที่ใช้เช็คหรือดราฟท์นั้น ชําระต่อเจ้าหน้าที่ หรือก่อนวันนั้นไม่เกิน๓ วันทำการ(ค) หนังสือค้ำประกันของธนาคารภายในประเทศตามแบบที่ผู้ว่าการกำหนด(๒) หลักประกันสัญญาให้ใช้หลักประกันอย่างหนึ่งอย่างใดดังต่อไปนี้(ก) เงินสด(ข) เช็คหรือดราฟท์ที่ธนาคารเซ็นสั่งจ่ายซึ่งเป็นเช็คหรือดราฟท์ลงวันที่ที่ใช้เช็คหรือดราฟท์นั้น ชําระต่อเจ้าหน้าที่ หรือก่อนวันนั้นไม่เกิน๓ วันทำการ(ค) หนังสือค้ำประกันของธนาคารภายในประเทศตามแบบที่ผู้ว่าการกำหนดข้อ ๓๕ หลักประกันดังกล่าวในข้อ ๓๔ ให้เรียกไว้ตามอัตราดังนี้(๑) หลักประกันการเสนอราคาให้กำหนดมูลค่าเป็นจำนวนเต็มในอัตราร้อยละ๕ (ห้า) ของวงเงินงบประมาณหรือราคาพัสดุรวมภาษีมูลค่าเพิ่มที่จัดซื้อครั้งนั้น(๒) หลักประกันสัญญาให้กำหนดมูลค่าในอัตราร้อยละ๑๐ (สิบ) ของวงเงินตามสัญญารวมภาษีมูลค่าเพิ่มข้อ ๓๖ ให้เจ้าหน้าที่คืนหลักประกันให้แก่ผู้ยื่นข้อเสนอหรือผู้ขายตามหลักเกณฑ์ ดังนี้(๑) หลักประกันการเสนอราคาให้คืนแก่ผู้ยื่นข้อเสนอหรือผู้ออกหนังสือค้ำประกันภายใน ๑๕ วัน นับถัดจากวันที่ผู้มีอำนาจได้เห็นชอบรายงานผลการคัดเลือกผู้ชนะการซื้อเรียบร้อยแล้วเว้นแต่ผู้ยื่นข้อเสนอรายที่คัดเลือกไว้ซึ่งเสนอราคาต่ำสุดไม่เกิน ๓ ราย ให้คืนได้ต่อเมื่อได้ทำสัญญากับผู้ขายหรือผู้ยื่นข้อเสนอได้พ้นจากข้อผูกพันแล้ว(๒) หลักประกันสัญญาให้คืนแก่ผู้ขายหรือผู้ออกหนังสือค้ำประกันโดยเร็วและอย่างช้าต้องไม่เกิน๑๕ วัน นับถัดจากวันที่ผู้ขายพ้นจากข้อผูกพันตามสัญญาแล้วส่วน ๒การทำสัญญา ข้อ ๓๗ การซื้อให้ทำสัญญาเป็นหนังสือตามแบบที่ผู้ว่าการกำหนดหรือให้ความเห็นชอบเว้นแต่ในกรณีที่เป็นการจัดซื้อโดยวิธีพิเศษอาจจัดทำข้อตกลงเป็นหนังสือโดยไม่ทำตามแบบสัญญาดังกล่าวข้างต้นก็ได้ข้อ ๓๘ การทำสัญญาหรือข้อตกลงเป็นหนังสือให้กำหนดค่าปรับเป็นรายวันในอัตราร้อยละ ๐.๒ (ศูนย์จุดสอง) ของราคาพัสดุรวมภาษีมูลค่าเพิ่มที่ยังไม่ได้รับมอบเมื่อครบกำหนดส่งมอบพัสดุตามสัญญาให้เจ้าหน้าที่รีบแจ้งสงวนสิทธิ์การเรียกค่าปรับตามสัญญาให้ผู้ขายทราบข้อ ๓๙ สัญญาหรือข้อตกลงเป็นหนังสือที่ได้ลงนามแล้วจะแก้ไขเปลี่ยนแปลงมิได้ เว้นแต่การแก้ไขนั้นจะเป็นความจำเป็นเพื่อประโยชน์แก่การไฟฟ้านครหลวงหรือไม่ทำให้การไฟฟ้านครหลวงต้องเสียประโยชน์ ให้อยู่ในอำนาจของผู้มีอำนาจที่จะพิจารณาอนุมัติให้แก้ไขเปลี่ยนแปลงได้การแก้ไขเปลี่ยนแปลงสัญญาหรือข้อตกลงข้างต้นต้องทำเป็นหนังสือและหากมีความจำเป็นต้องเพิ่มหรือลดวงเงินหรือเพิ่มลดระยะเวลาส่งมอบพัสดุให้ตกลงพร้อมกันไปส่วนที่๓การบริหารสัญญาและการตรวจรับพัสดุ ข้อ ๔๐ คณะกรรมการตรวจรับพัสดุในงานซื้อ มีหน้าที่ดังนี้(๑) ตรวจรับพัสดุณ ที่ทำการการไฟฟ้านครหลวงหรือสถานที่ที่ใช้พัสดุ หรือสถานที่ซึ่งกำหนดไว้ในสัญญาหรือข้อตกลงการตรวจรับพัสดุณ สถานที่อื่นนอกจากที่กล่าวข้างต้น จะต้องได้รับอนุมัติจากผู้มีอำนาจก่อน(๒) ตรวจรับพัสดุให้ถูกต้องครบถ้วนตามหลักฐานที่ตกลงกันไว้ ในกรณีจําเป็นที่ไม่สามารถตรวจนับเป็นจำนวนหน่วยทั้งหมดได้ให้ตรวจรับตามหลักวิชาการสถิติ(๓) ให้ตรวจรับพัสดุในวันที่ผู้ขายนําพัสดุมาส่งและให้ดำเนินการให้เสร็จสิ้นโดยเร็วที่สุด(๔) เมื่อตรวจถูกต้องครบถ้วนแล้วให้รับพัสดุไว้และถือว่าผู้ขายได้ส่งมอบพัสดุถูกต้องครบถ้วนตั้งแต่วันที่ผู้ขายนําพัสดุนั้นมาส่งแล้วมอบแก่เจ้าหน้าที่พร้อมหลักฐานการส่งของ โดยลงชื่อไว้เป็นหลักฐานอย่างน้อย ๒ ฉบับมอบแก่ผู้ขาย ๑ ฉบับ และเจ้าหน้าที่ ๑ ฉบับ เพื่อดำเนินการเบิกจ่ายเงินตามข้อบังคับของการไฟฟ้านครหลวงและรายงานให้ผู้มีอำนาจทราบในกรณีที่เห็นว่าพัสดุที่ส่งมอบมีรายละเอียดไม่เป็นไปตามข้อกําหนดในสัญญาหรือข้อตกลง ให้รายงานผู้มีอำนาจผ่านหัวหน้าเจ้าหน้าที่เพื่อทราบและสั่งการ(๕) ในกรณีที่ผู้ขายส่งมอบพัสดุถูกต้องแต่ไม่ครบจำนวนหรือส่งมอบครบจำนวนแต่ไม่ถูกต้องทั้งหมด ถ้าสัญญาหรือข้อตกลงมิได้กำหนดไว้เป็นอย่างอื่นให้ตรวจรับไว้เฉพาะจำนวนที่ถูกต้อง โดยถือปฏิบัติตาม (๔) และให้รีบรายงานผู้มีอำนาจผ่านหัวหน้าเจ้าหน้าที่เพื่อแจ้งให้ผู้ขายทราบภายใน ๓ วันทำการนับถัดจากวันตรวจพบ แต่ทั้งนี้ ไม่ตัดสิทธิ์การไฟฟ้านครหลวงที่จะปรับผู้ขายในจำนวนที่ส่งมอบไม่ครบถ้วนหรือไม่ถูกต้องนั้น(๖) ถ้ากรรมการตรวจรับพัสดุบางท่านไม่ยอมรับพัสดุให้ทำความเห็นแย้งเสนอผู้มีอำนาจเพื่อพิจารณาสั่งการถ้าผู้มีอำนาจสั่งการให้รับพัสดุนั้นไว้ จึงดำเนินการตาม (๔) หรือ (๕) แล้วแต่กรณีข้อ ๔๑ กรณีที่สัญญาหรือข้อตกลงได้ครบกำหนดส่งมอบแล้วและมีค่าปรับเกิดขึ้น ให้การไฟฟ้านครหลวงแจ้งการเรียกค่าปรับตามสัญญาหรือข้อตกลงจากผู้ขายภายใน๗ วันทำการ นับถัดจากวันครบกำหนดส่งมอบ และเมื่อผู้ขายได้ส่งมอบพัสดุ ให้การไฟฟ้านครหลวงบอกสงวนสิทธิ์การเรียกค่าปรับในขณะที่รับมอบพัสดุนั้นด้วยข้อ ๔๒ การต่ออายุสัญญาหรือการงดหรือลดค่าปรับให้แก่ผู้ขายให้อยู่ในอำนาจของผู้มีอำนาจตามวงเงินที่กำหนดไว้และให้พิจารณาได้ตามจำนวนวันที่มีเหตุเกิดขึ้นจริงเฉพาะกรณี ดังต่อไปนี้(๑) เหตุเกิดจากความผิดหรือความบกพร่องของการไฟฟ้านครหลวง(๒) เหตุสุดวิสัย(๓) เหตุเกิดจากพฤติการณ์อันหนึ่งอันใดที่ผู้ขายไม่ต้องรับผิดตามกฎหมายให้ผู้มีอำนาจระบุไว้ในสัญญากำหนดให้ผู้ขายต้องแจ้งเหตุดังกล่าวให้ผู้มีอำนาจทราบภายใน๑๕ วัน นับแต่เหตุนั้นได้สิ้นสุดลง หากมิได้แจ้งภายในเวลาที่กำหนด ผู้ขายจะยกมากล่าวอ้างเพื่อขอต่ออายุสัญญาหรืองดหรือลดค่าปรับในภายหลังมิได้เว้นแต่กรณีตาม (๑) ซึ่งมีหลักฐานชัดแจ้งหรือผู้มีอำนาจทราบดีอยู่แล้วตั้งแต่ต้นข้อ ๔๓ นอกจากการบอกเลิกสัญญาหรือข้อตกลง หากปรากฏว่าผู้ขายไม่สามารถปฏิบัติตามสัญญาหรือข้อตกลงได้และจะต้องมีการปรับตามสัญญาหรือข้อตกลงนั้น หากจำนวนเงินค่าปรับจะเกินร้อยละ ๑๐ (สิบ)ของวงเงินค่าพัสดุ ให้การไฟฟ้านครหลวงพิจารณาดำเนินการบอกเลิกสัญญาหรือข้อตกลง เว้นแต่ผู้ขายจะได้ยินยอมเสียค่าปรับให้แก่การไฟฟ้านครหลวงโดยไม่มีเงื่อนไขใด ๆ ทั้งสิ้น ให้ผู้มีอำนาจพิจารณาผ่อนปรนการบอกเลิกสัญญาได้เท่าที่จําเป็นข้อ ๔๔ ในกรณีที่ปรากฏความชํารุดบกพร่องของพัสดุภายในระยะเวลาของการประกันความชํารุดบกพร่องตามสัญญาให้หัวหน้าหน่วยงานผู้ครอบครองพัสดุหรือผู้ที่ได้รับมอบหมายมีหน้าที่ตรวจสอบความบกพร่องของพัสดุและรีบแจ้งฝ่ายจัดหา เพื่อแจ้งให้ผู้ขายดำเนินการแก้ไขหรือเปลี่ยนทันที พร้อมทั้งแจ้งให้ผู้ค้ำประกัน(ถ้ามี) ทราบด้วยข้อ ๔๕ เมื่อได้ดำเนินการตามข้อ ๔๔ แล้ว กรณีที่สัญญาจะครบกำหนดรับประกันความชํารุดบกพร่องให้การไฟฟ้านครหลวงพิจารณาถึงความชํารุดบกพร่องของพัสดุ เพื่อป้องกันความเสียหาย จากนั้นให้คืนหลักประกันสัญญาต่อไปหมวด ๔การประเมินผลการปฏิบัติงานของผู้ขาย ข้อ ๔๖ เพื่อประโยชน์ในการพิจารณาคัดเลือกผู้ยื่นข้อเสนอที่จะเข้ามาเป็นผู้ขายกับการไฟฟ้านครหลวงให้เป็นไปอย่างมีประสิทธิภาพ ให้มีการประเมินผลการปฏิบัติงานของผู้ขายตามที่กำหนดในหมวดนี้การประเมินผลการปฏิบัติงานของผู้ขายตามวรรคหนึ่งให้พิจารณาถึงความสามารถในการปฏิบัติงานให้แล้วเสร็จตามสัญญาของผู้ขายที่ทำไว้กับการไฟฟ้านครหลวงเป็นสำคัญโดยให้ตรวจสอบจากผลการปฏิบัติงานของผู้ขายที่ผ่านมาตั้งแต่วันที่ข้อบังคับนี้มีผลใช้บังคับทั้งนี้ การไฟฟ้านครหลวงจะต้องกำหนดไว้ในประกาศและเอกสารเชิญชวนเพื่อให้ผู้ขายที่จะเข้ายื่นข้อเสนอกับการไฟฟ้านครหลวงทราบเงื่อนไขการประเมินผลการปฏิบัติงานดังกล่าวด้วยข้อ ๔๗ การประเมินผลการปฏิบัติงานของผู้ขายตามข้อ ๔๖นอกเหนือจากความสามารถในการปฏิบัติงานให้แล้วเสร็จตามสัญญา อาจกำหนดให้มีการประเมินผลการปฏิบัติงานในด้านอื่นๆ ด้วยก็ได้ โดยให้คำนึงถึงคุณภาพและคุณสมบัติที่เป็นประโยชน์ต่อการไฟฟ้านครหลวง ทั้งนี้เพื่อให้การพิจารณาคัดเลือกข้อเสนอของผู้ยื่นข้อเสนอที่จะเข้ามาเป็นผู้ขายกับการไฟฟ้านครหลวงเป็นไปอย่างมีประสิทธิภาพหมวด ๕การทิ้งงาน ข้อ ๔๘ การทิ้งงานให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐หมวด ๑๒ การทิ้งงาน และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐพ.ศ. ๒๕๖๐ หมวด ๘ การทิ้งงานประกาศณ วันที่ ๓๑ สิงหาคม พ.ศ. ๒๕๖๑ฉัตรชัยพรหมเลิศประธานกรรมการการไฟฟ้านครหลวงชญานิศ/จัดทำ๒๔ สิงหาคม ๒๕๖๓สุภาทิพย์/ตรวจ๒๖ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๘๓ ง/หน้า ๔๐/๑๐ สิงหาคม ๒๕๖๓